कॉमेडी फिल्‍मों के हिट कनेक्‍शन की बात करें तो पिछले चार हफ्तों से सिनेमाघरों में कॉमेडी फिल्‍में आ रही हैं. अक्षय कुमार की 'टॉयलेट एक प्रेम कथा', कृति सेनन, आयुष्‍मान खुराना और राजकुमार राव की 'बरेली की बर्फी', आयुष्‍मान और भूमि पेडणेकर की 'शुभ मंगल सावधान' और इस हफ्ते रिलीज हुई 'पोस्‍टर बॉयज'. इसका एक कारण यह भी है कि दर्शक सिनेमाघरों में हल्‍की-फुल्‍की फिल्‍में देखना हमेशा से पसंद करते हैं. अपनी जिंदगी में चल रही परेशान‍ियों, ऑफिस की टेंशन, ट्रैफिक की परेशान जैसी हर चीज को भुलाने के लिए 3 घंटे की फिल्‍म अच्‍छा काम करती है.